《再次前韵二首 其一》
宋代·王庭圭

马上吟诗雪满须，垂鞭信马不须驱。病馀消渴浇茶枕，醉后狂须打唾壶。

坐见词锋森武库，还如禁脔出天厨。笔间能作有声画，似看辋川摩诘图。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。